อริสรา กำธรเจริญ

ดร.อริสรา กำธรเจริญ (เกิด 13 กุมภาพันธ์ พ.ศ. 2518) หมวย อดีตนักแสดงหญิงชาวไทย และอดีตอาจารย์ประจำมหาวิทยาลัย ปัจจุบันเป็นผู้ประกาศข่าว และพิธีกรอิสระ

**ประวัติ**
ดร.อริสรา กำธรเจริญ (มีชื่อหลังแต่งงานว่า อริสรา วิภาตะวัติ) เกิดเมื่อวันที่ 13 กุมภาพันธ์ พ.ศ. 2518 ในครอบครัวชาวไทยเชื้อสายจีน ที่กรุงเทพมหานคร ดร.อริสรา เป็นบุตรคนที่ 2 ของนายสุกิจ (เสียชีวิตแล้ว) และนางจุฑารัตน์ กำธรเจริญ มีพี่ชาย 1 คน คือ นพพร กำธรเจริญ เป็นผู้เขียนบทโทรทัศน์ - ผู้กำกับละครซิทคอมเรื่อง เฮง เฮง เฮง - ผู้กำกับรายการของบริษัท เอ็กแซ็กท์ จำกัด / ช่องวัน 31 และมีน้องชายอีก 1 คน คือ พันเอก กิตติพงษ์ กำธรเจริญ เป็นนายทหารชาวไทย
ดร.อริสรา เข้าสู่วงการครั้งแรกโดยการประกวดหนุ่มสาวแพรวเมื่อปี พ.ศ. 2539 และได้ตำแหน่งรองสาวแพรว จากนั้นจึงได้ถ่ายโฆษณา จนกระทั่งได้มีบทบาทการแสดงครั้งแรก จากละครซิทคอมเรื่อง ติวเตอร์มอ ในปีเดียวกัน ทางช่อง 9 โดยรับบทเป็น รรินทร์ และหลังจากนั้นก็ได้มีผลงานในวงการบันเทิงทั้งงานการแสดงละครโทรทัศน์และงานพิธีกรรายการโทรทัศน์เรื่อยมา

**การศึกษา == 
ดร.อริสรา จบการศึกษาในระดับชั้นประถมศึกษาและมัธยมศึกษาที่โรงเรียนเซนต์โยเซฟคอนเวนต์ จากนั้น เข้าศึกษาต่อในระดับปริญญาตรีคณะวารสารศาสตร์และสื่อสารมวลชน มหาวิทยาลัยธรรมศาสตร์ โดยเมื่อจบการศึกษา ได้เกียรตินิยมอันดับ 1 ในสาขาวิชาวิทยุและโทรทัศน์ เมื่อปี พ.ศ. 2540 จากนั้น ได้เข้าศึกษาต่อในระดับปริญญาโท สาขาวิชาการบริหารสื่อสารมวลชน โดยจบการศึกษาเมื่อปี พ.ศ. 2545 และเข้าศึกษาต่อในระดับปริญญาเอก สาขาวิชาสื่อสารมวลชน โดยจบการศึกษาเมื่อปี พ.ศ. 2551 จากคณะวารสารศาสตร์และสื่อสารมวลชน มหาวิทยาลัยธรรมศาสตร์ 

**ชีวิตส่วนตัว**
ดร.อริสรา สมรสกับ นายปกรณ์ วิภาตะวัติ แฟนหนุ่มที่ทำงานเบื้องหลังโฆษณา และเป็นเพื่อนสนิทของอุดม แต้พานิช เมื่อวันที่ 11 สิงหาคม พ.ศ. 2545 และมีบุตรด้วยกัน 1 คน ชื่อ "กรณ์" เกิดเมื่อวันที่ 28 ธันวาคม พ.ศ. 2560 หลังจากรอคอยการมีบุตรมาถึง 15 ปี นับตั้งแต่หลังแต่งงาน

**การทำงาน**

**การเป็นอาจารย์ === 
ดร.อริสรา เคยเป็นอาจารย์ประจำสาขาวิชาบริหารการสื่อสาร คณะวารสารศาสตร์และสื่อสารมวลชน มหาวิทยาลัยธรรมศาสตร์ ตั้งแต่ปี พ.ศ. 2555 - 2560
ประวัติอาจารย์ date=2016-03-05  จาก หน้าเว็บคณะวารสารศาสตร์และสื่อสารมวลชน มหาวิทยาลัยธรรมศาสตร์

**การเป็นจิตอาสา === 
ดร.อริสรา เคยเป็นทูตมูลนิธิรักษ์ไทย (Angel) ตั้งแต่ปี พ.ศ. 2544 โดยหนึ่งในกิจกรรมคือ การเดินทางไปเยี่ยมผู้ป่วยเอชไอวี/เอดส์ ร่วมกับทีมรักษ์ไทยทางภาคเหนือ แม้ว่าในสมัยนั้นจะยังไม่มียาต้านไวรัสในการรักษา
ปัจจุบัน ดร.อริสรา เป็นหนึ่งในคณะกรรมการบริหารของมูลนิธิรักษ์ไทย

**ผลงานก่อนเข้าวงการ**
 ผู้นำเชียร์ (Cheer Leader) ในงานฟุตบอลประเพณีธรรมศาสตร์–จุฬาฯ ครั้งที่ 51 (21 มกราคม พ.ศ. 2538)- รองสาวแพรว ประจำปี พ.ศ. 2539

**ผลงานข่าว**

**รายการข่าวที่เป็นพิธีกรอยู่ในปัจจุบัน**
 เที่ยงวันทันเหตุการณ์ (ช่อง 3 เอชดี) ทุกวันจันทร์ - วันศุกร์ เวลา 11:25 - 12:30 น. ร่วมกับ กรรชัย กำเนิดพลอย
*โหนกระแส (แทนกรรชัย กำเนิดพลอย ในกรณีที่ไม่ได้มาจัดรายการ) (ช่อง 3 เอชดี) ทุกวันจันทร์ - ศุกร์ เวลา 12:30 - 13:25 น
*โหนกระแสแต่เช้า (ช่อง 3 เอชดี) ทุกวันอาทิตย์ เวลา 7:20 - 7:50 น. ร่วมกับ รณณรงค์ แก้วเพ็ชร์
*เรื่องเล่าเสาร์-อาทิตย์ (ช่อง 3 เอชดี; เฉพาะวันอาทิตย์) ทุกวันเสาร์ - อาทิตย์ เวลา 10:15 - 12:15 น. ร่วมกับ สรยุทธ สุทัศนะจินดา

**รายการข่าวที่เคยเป็นพิธีกรแต่ยังคงออกอากาศในปัจจุบัน**
 บ่ายนี้มีคำตอบ (ช่อง 9 เอ็มคอตเอชดี)- 30 ยังแจ๋ว/แจ๋ว เทปพิเศษสัมภาษณ์ยอดรัก สลักใจ (ช่อง 3)  ปัจจุบันคือ ผู้หญิงยกกำลังแจ๋ว ทางช่อง 3 เอชดี- เรื่องเล่าเช้านี้ ช่วงข่าวต่างประเทศ (ช่อง 3 เอชดี)

**รายการข่าวที่ไม่ได้ออกอากาศแล้ว**
 ทันข่าวเช้านี้ (สทท.11)- เมืองไทยรายวัน (โมเดิร์นไนน์ทีวี)- ข่าววันใหม่ (ช่อง 3 เอชดี) ร่วมกับ บุญยอด สุขถิ่นไทย และ ปิยณี เทียมอัมพร- สุขภาพดี BE WELL (ช่อง 3) ร่วมกับ ชลพรรษา นารูลา- ชั่วโมงข่าว TNN (ทีเอ็นเอ็น ช่อง 16 ออกอากาศทาง ทรูวิชั่นส์ ช่อง 7)- รอบรู้อาเซียน (ททบ.5)- เป็นข่าวเช้านี้ (ช่อง 3 เอสดี) ร่วมกับ ภาษิต อภิญญาวาท

**ผลงานการแสดง**

**ผลงานรายการโทรทัศน์**
 ก้าว ต่อ ก้าว (ช่อง 9)- ข่าวเยาวชน (ช่อง 9)- ยุทธภูมิกระทะเหล็ก (ททบ. 5) ร่วมกับ ภักดีหาญส์ หิมะทองคำ- เกมคนเก่งกับแอลจี (ช่อง 9 - โมเดิร์นไนน์ทีวี) ร่วมกับ บุญยอด สุขถิ่นไทย- สามลุ้นแสน (ช่อง 3)- เปิดโลกความเห็น เอ็นเจแซทเทอร์เดย์ (ช่อง 9)- ศุกร์สบาย (ช่อง 3) ในช่วง"ชาร์ปชวนชิม" - เชื่อมั่นประเทศไทยกับนายกฯ อภิสิทธิ์ (สทท. 11) (5 เมษายน พ.ศ. 2552  28 มิถุนายน พ.ศ. 2552 และ 31 มกราคม 2553)- ลิฟวิ่ง มันตรา, คลับมันตรา, มันตราเลดี้ ร่วมกับ พญ.อังศ์วรา ธีระตันติกานนท์, นาเดีย โสณกุล และ ทศพร ศรีตุลา - ธรรมเสน่ห์ (โมเดิร์นไนน์ทีวี) ร่วมกับ จริยดี ธรรมวิทย์ และ ณัฐติมา อินทรปาณ- คนไทยหัวกะทิ (โมเดิร์นไนน์ทีวี) ร่วมกับ โน้ต เชิญยิ้ม - รัฐบาลยิ่งลักษณ์พบประชาชน (สทท. 11) (25 สิงหาคม พ.ศ. 2555 และ 13 เมษายน 2556)- ผู้หญิงรอบรู้ (ช่อง 3) : ในช่วง ญ หญิงโสภา- ครอบครัวเดียวกัน (ไทยพีบีเอส) ร่วมกับ พงศ์สุข หิรัญพฤกษ์ ไชยวัฒน์ อนุตระกูลชัย อติกานต์ หนุนภักดี โสภณ ฉิมจินดา และ ศศิรัศ ยูวะเวส- ครูสร้างคน คนสร้างโลก (โมเดิร์นไนน์ทีวี)- Find Fine File "เฟ้นไฟล์แห่งชาติ" (เนชั่นทีวี)- คุยเฟื่องเรื่องโอสถ (เนชั่นทีวี)
*ครอบครัวเดียวกัน Feel Good (เอแอลทีวี หมายเลข 4) ร่วมกับ บรมวุฒิ หิรัณยัษฐิติ

**ผลงานอื่น ๆ**

**มิวสิควิดีโอ === - เพลง ฉันคือคนเดิม วง CRAZY 

**โฆษณา === - เครื่องสำอางค์ เอวอน - แพนทีน- วัตสัน- เฮด แอนด์ โชลเดอร์ - กระทรวงเกษตรและสหกรณ์ ชุด สินค้าคุณภาพ Q - วาสลีน- สี Beyer (One Wall One World หนึ่งผนังรวมพลังลดโลกร้อนด้วยสีเบเยอร์คูล) - เตารีด @home- คอลเกตโททอล - กองทุนรวมโครงสร้างพื้นฐานระบบขนส่งมวลชนทางราง บีทีเอสโกรท - ยาอมสเตร็ปซิล  รสสตรอเบอร์รี่ ชูก้าฟรี และโครงการ "Live Well" เคล็ดลับดูแลสุขภาพที่คุณใส่ใจ - ยาอมสเตร็ปซิล  รสนํ้าผึ้งมะนาว และโครงการ "Voice for Success" ร่วมกับ ธนทัต ชัยอรรถ- เมืองไทยประกันชีวิต โครงการ เมืองไทย ยิ้มสู้ โรคร้าย - nissan xtrail hybrid - ผลิตภัณฑ์เสริมอาหาร แคลเทรต พลัส - ยาเป่าคอ ซานจินซีกวาซวน (เวชพงศ์โอสถ)- ยันฮี วิตามิน วอเตอร์

**รางวัลที่ได้รับ**
 รางวัลเทพทอง ประเภทนักจัดรายการวิทยุโทรทัศน์ดีเด่น ประจำปี 2551 (ครั้งที่ 10) จากสมาคมนักวิทยุและโทรทัศน์แห่งประเทศไทยในพระบรมราชูปถัมภ์ - รางวัล Star Entertainment Award 2008 (ครั้งที่ 7) สาขาผู้ประกาศข่าวหญิงยอดเยี่ยม จากสมาคมนักข่าวบันเทิง- รางวัลผู้หญิงคิดบวกแห่งปี 2552 (Think Positive Women Awards 2009) จากเครื่องสำอาง BSC Cosmetology (บริษัท ไอ.ซี.ซี. อินเตอร์เนชั่นแนล จำกัด (มหาชน))- รางวัล Cosmo Reflecting On Time Award 2009 สาขาสื่อสารมวลชน จากนิตยสาร Cosmopolitan- รางวัล 9 ยอดกุลสตรีไทย ประจำปี 2553 (ครั้งที่ 1) จากชมรมกุลสตรีไทย- รางวัลผู้ดำเนินรายการหญิงดีเด่น เมขลามหานิยมแห่งปี 2554 (ครั้งที่ 24) จากสมาคมผู้สื่อข่าวบันเทิงแห่งประเทศไทย- รางวัลสื่อมวลชนสตรีดีเด่น ประเภทสื่อวิทยุโทรทัศน์ เนื่องในวันสตรีสากล ประจำปี 2556 จากกระทรวงการพัฒนาสังคมและความมั่นคงของมนุษย์- รางวัลดาวเมขลา ประจำปี 2557 ประเภท พิธีกรผู้ประกาศข่าวใช้หลักภาษาไทยดีเด่น - รางวัลนาฏราช ประจำปี 2562 สาขา ผู้ประกาศข่าวหญิงยอดเยี่ยม- รางวัลพิฆเนศวร ประจำปี 2566 สาขา ผู้ประกาศข่าวหญิงยอดเยี่ยม

**อ้างอิง**

**แหล่งข้อมูลอื่น**
  คนดังมีดี : 'เรือจ้าง' ผู้สร้างเธอ ดร.อริสรา กำธรเจริญ date=2016-03-04  manager.co.th-  นักแสดงสู่คนข่าวมืออาชีพ 'อริสรา กำธรเจริญ' pantip.com-  ข่าวดึก...ต้องหมวย อริสรา date=2016-03-04  http://www.positioningmag.com/-  ยิ่งดึก ข่าวยิ่งรบfix-attempted=yes  http://www.positioningmag.com/-  ถอดรหัส ครอบครัวข่าว สร้างขุมทองใน “เวลาเน่า”fix-attempted=yes  http://www.positioningmag.com/-  ย่างก้าวที่งดงามของ อริสรา กำธรเจริญ sakulthai.com-  ครอบครัวเดียวกันของ "หมวย-อริสรา กำธรเจริญ"fix-attempted=yes  manager.co.th-  แอน ทองประสม ซิวรางวัล ŝ ยอดกุลสตรีไทย" date=2010-05-03  siamdara.com-  Interview ดร.อริสรา กำธรเจริญ (ดร.หมวย) ผู้หญิงแถวหน้าแห่งวงการสื่อสารมวลชน date=2013-11-22  aiglemag.com-  คนข่าวเช้านี้ กับ หมวย อริสรา ดร. ผู้เป็นแรงบันดาลใจ starupdate.com
หมวดหมู่:บุคคลจากกรุงเทพมหานคร‎‎
หมวดหมู่:ชาวไทยเชื้อสายจีน
หมวดหมู่:บุคคลจากคณะวารสารศาสตร์และสื่อสารมวลชน มหาวิทยาลัยธรรมศาสตร์
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:พิธีกรชาวไทย
หมวดหมู่:ผู้ประกาศข่าวช่อง 3
หมวดหมู่:ผู้ประกาศข่าวทีเอ็นเอ็น24
หมวดหมู่:อาจารย์คณะนิเทศศาสตร์ - วารสารศาสตร์ - การสื่อสาร
หมวดหมู่:บุคคลจากโรงเรียนเซนต์โยเซฟคอนเวนต์
หมวดหมู่:เรื่องเล่าเช้านี้